Hvor meget tilskud kan jeg få til varmepumpe?
Vælger du at erstatte dit gamle fyr med en varmepumpe i din helårsbeboelse, kan du (måske) få tilskud til opsætningen og anskaffelsen af varmepumpen i form af energitilskudsordningen. Reglerne ændrer sig ofte, så følg op på de nuværende regler hos de relevante myndigheders hjemmeside. Energitilskuddet beregnes ud fra den årlige energibesparelse målt i kWh, som du opnår ved skiftet til varmepumpe. Energibesparelsen kan den håndværker, som du vælger til at sætte varmepumpen op, hjælpe dig med at beregne. Du skal søge om tilskuddet hos dit energiselskab, og skal have tilsagn fra energiselskabet om, at du kan få tilskuddet, inden du må indkøbe varmepumpen og få varmepumpemontøren til at sætte den op. Det er også værd at undersøge om du kan benytte et håndværkertilskud, så din investering bedre kan betale sig.